Adomo Mickevičiaus kalva
53°36′08″š. pl. 25°49′35″r. ilg.﻿ / ﻿53.60215°š. pl. 25.82643°r. ilg.﻿ / 53.60215; 25.82643 Adomo Mickevičiaus nemirtingumo kalva (blrs. Курган Бессмяротнасці Адама Міцкевіча) – dirbtinė kalva, esanti Baltarusijoje, Naugarduke, iš šiaurės vakarų pusės nuo Naugarduko pilies. Ji supilta XX a. 3–me dešimtmetyje, kada miestas priklausė Lenkijai. Kalva įamžina lenkų poeto Adomo Mickevičiaus atminimą. Čia prabėgo poeto vaikystė, o apylinkėse vyko daugelis įvykių, pavaizduotų jo kūryboje. Panaši kalvos (kurgano) supylimo praktika atskiro žmogaus garbei Baltarusijoje yra unikali. Objektas šalyje paskelbtas istorijos ir kultūros paminklu.